1. ΝΟΜΟΘΕΤΙΚΟΝ ΔΙΑΤΑΓΜΑ της 10/14 Ιουν. 1935 (ΦΕΚ Α΄ 262) (Διόρθ. ημαρτ. ΦΕΚ Α΄ 277/1935). Περί εξοφλήσεως των προς το Δημόσιον οφειλών των εν τω Π. Ναυτικώ υπηρετούντων. Άρθρ.1.-Πάσα προς το Δημόσιον οφειλή καταληφθείσα ή καταλειπομένη παρ’ αξιωματικού, υπαξιωματικού ή ναύτου ή προσώπου οιουδήποτε εξερχομένου οπωσδήποτε εκ των τάξεων του κατά θάλασσαν στρατού και προερχομένη είτε από χρέος προς την Παγίαν προκαταβολήν του Υπ. Ναυτικών είτε εκ καταλογιστικής αποφάσεως εξοφλείται ως εξής: α)Δια κρατήσεως εκ του καταβαλομένου εις τον απομακρυνθέντα ή την οικογένειά του βοηθήματος παρά των Ταμείων Αλληλοβοηθείας Αξιωματικών και Υπαξιωματικών του Π.Ν. και των αποδιδομένων εις τον απομακρυνθέντα ή την οικογένειαν του καρατήσεων των τε Ταμείων Αλληλοβοηθείας και του Μ.Τ.Π.Ν. Η κράτησις αύτη δεν δύναται να υπερβή το 1/3 του βοηθήματος ή των επιστρεφομένων κρατήσεων. β)Δια κρατήσεως ολοκλήρου της οφειλής εκ των αποδιδομένων διακοσιοδράχμων καταθέσεων των εξερχομένων εθελοντών συμφώνως ταις διατάξεσι του 6039 Νόμου. γ)Δια μηνιαίας κρατήσεως μέχρι του 1/4 επί του καταβαλλομένου παρά του Μ.Τ.Π.Ν. μερίσματος και επί της παρά του Δημοσίου απονεμομένης εις τον εξερχόμενον ή την οικογένειαν τούτου συντάξεως. δ)Δια προσωπικής κρατήσεως ή κατασχέσεως της περιουσίας του εις χείρας αυτού ή τρίτου ευρισκομένης κατά τας περί εισπράξεως των Δημοσίων εσόδων διατάξεις. Η επί της περιουσίας του οφειλέτου κατάσχεσις περιλαμβάνει και πάσαν τυχόν ασφάλειαν συσταθείσαν υπέρ του προσώπου του υπό τούτου ή υπό άλλου. Άρθρ.2.-Η κράτησις εις τας περιπτώσεις του προηγουμένου άρθρου γίνεται δια διαταγής του Υπουργού των Ναυτικών προς το Μ.Τ.Π.Ν., την Εθνικήν Τράπεζαν της Ελλάδος, το Ταμείον Πληρωμών Συντάξεων και τα Ταμεία Εισπράξεων Δημοσίου αναλόγως της αρμοδιότητος εκάστου τούτων. Άρθρ.3.Πάσα προς το Δημόσιον οφειλή Αξιωματικού, Υπαξιωματικού ή ναύτου υφισταμένη ήδη εκ της Παγίας προκαταβολής ή εκ καταλογιστικής αποφάσεως δύναται να εισπράττηται και εκ της μισθοδοσίας των δια μηνιαίας κρατήσεως, καθοριζομένης δι’ αποφάσεως του Υπουργού των Ναυτικών, μη δυναμένης δε να υπερβαίνη το ήμισυ των μηναίων αποδοχών του. Δια τα μετά την δημοσίευσιν του παρόντος Νόμου τυχόν δημιουργούμενα χρέη ως προς την Π. Προκαταβολήν εφαρμόζονται αποκλειστικώς αι διατάξεις του Νόμ. 789. Άρθρ.4.-Όσον αφορά την διαδικασίαν των καταλογιστικών αποφάσεων εφαρμόζονται αι διατάξεις του Νόμ. 789 (άρθρ. 6, 7 και 8) επεκτεινόμεναι και ως προς τον καταλογισμόν της αξίας υλικού εν γένει. Η προσφυγή εις το Ελεγκτικόν Συνέδριον κατά της καταλογιστικής αποφάσεως δεν αναστέλλει την εκτέλεσιν της περί κρατήσεως της οφειλής διαταγής του Υπουργού. Άρθρ.5.-Η παρ’ Αξιωματικού ή Υπαξιωματικού του κατά θάλασσαν Στρατού, έχοντος οφειλήν, κατά τα ανωτέρω, υποβαλλομένη παραίτησις εκ των τάξεων δεν γίνεται δεκτή, αν προηγουμένως δεν εξοφλήση ούτος την υφισταμένην οφειλήν του. Άρθρ.6.-Η κράτησις των οφειλών προς το Δημόσιον είναι προνομιακή προηγουμένη πάσης άλλης κρατήσεως εξαιρέσει των περιπτώσεων των άρθρ. 113 και 114 του κωδικοποιημένου Νόμ. 5481 «περί Μ.Τ.Π.Ν.». Άρθρ.7.-Τα εν τω άρθρ. 1 του παρόντος αναφερόμενα Ταμεία, προκειμένου να καταβάλλωσι το πρώτον εις Αξιωματικόν ή Υπαξιωματικόν του Π.Ν. ή την οικογένειάν του σύνταξιν, μέρισμα ή βοήθημα οφείλουσι να ζητώσι προηγουμένως την έγκρισιν του Υπουργείου των Ναυτικών, εάν δε το Υπουργείον γνωστοποιήση εις αυτά οφειλήν τούτων, υποχρεούνται τα Ταμεία ταύτα να παρακρατώσι και καταβάλλωσι εις το Δημόσιον ή εις το Κεντρικόν Ταμείον του Π.Ν. τα ποσά της οφειλής κατά τας διατάξεις του παρόντος Νόμου. Σελ. 315 Οφειλές προς το Δημόσιο 37.Δ.η.1 Εν περιπτώσει δε παραμελήσεως της υποχρεώσεώς των ταύτης καθίστανται ατομικώς οφειλέται οι προϊστάμενοι των Ταμείων τούτων δια τα ποσά των κοινοποιουμένων οφειλών. Άρθρ.8.-Αι ασφαλιστικαί Εταιρείαι δεν δύνανται να καταβάλωσι ασφάλειαν οφειλομένην εις τινα Αξιωματικόν ή Υπαξιωματικόν ή ναύτην του Π.Ν. άνευ προηγουμένης προσαγωγής υπό τούτου πιστοποιητικού του Υπουργείου των Ναυτικών βεβαιούντος, ότι ουδεμία προς το Δημόσιον οφειλή υφίσταται βαρύνουσα τον ειρημένον ναυτικόν. Η άνευ της προσαγωγής τοιούτου πιστοποιητικού καταβολή της ασφαλείας καθιστά την ασφαλιστικήν εταιρείαν υπόχρεων, όπως εξ ιδίων της καταβάλη εις το Δημόσιον τα παρά των ανωτέρω προσώπων του κατά θάλασσαν Στρατού οφειλόμενα εις το Δημόσιον ποσά εις την Π. Προκαταβολήν ή εκ της καταλογιστικής αποφάσεως εντός των ορίων του δικαιώματος της ασφαλείας. Άρθρ.9.-Πας ανήκων εις το Π.Ν. και οφείλων εις το Δημόσιον έναντι της Π. Προκαταβολής ή εκ καταλογιστικής αποφάσεως δύναται να υποχρεωθή εις σύστασιν ασφαλείας υπέρ του Δημοσίου δια ποσόν εξασφαλίζον την τοιαύτην προς το Δημόσιον οφειλήν του. Την υποχρέωσιν προς σύστασιν ασφαλείας καθορίζει ο Υπουργός των Ναυτικών εκτιμών εκάστοτε την κατάστασιν του οφειλέτου και το ποσόν της οφειλής. Εν αρνήσει των οφειλετών τούτων όπως ασφαλισθώσιν εφαρμόζονται κατ’ αυτών αι διατάξεις του Νόμ. 789 όσον αφορά την είσπραξιν της οφειλής. Η ασφάλεια συνάπτεται μετ’ ασφαλιστικού ιδρύματος εκ των καθορισθησομένων προς τούτο αιτήσει του Υπουργείου Ναυτικών υπό του Υπουργείου Εθνικής Οικονομίας. Εις τον επί των Ναυτικών Υπουργόν ανατίθεται η δημοσίευσις και εκτέλεσις του παρόντος. 